SPRÁVA ZO ZAHRANIČNEJ PRACOVNEJ CESTY č.     35 / 2018

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 6.2. (00:01) – 9.2.2018 (23:59); 12.2.(00:01) – 16.2.2018 (23:59); 19.2. (00:01) – 23.2.2018 (23:59); 26.2.(00:01) – 28.2.2018 (23:59).  
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci február 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
V prvej polovici mesiaca som sa najmä venovala príprave podujatia Horizont 2020: európsky program podpory a stimulácie inovačného ekosystému, ktorý sa uskutoční 19.3.2018 v Košiciach. V druhej polovici mesiaca som absolvovala stretnutia za účelom výmeny aktuálnych informácií, posilnenia spolupráce, či konzultácií k H2020 projektom. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci február som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som za mesiac február poslala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som absolvovala niekoľko stretnutí so slovenskými záujemcami o účasť v Horizonte 2020, s ktorými som sa zúčastnila na  niekoľko dohodnutých stretnutí v európskej komisie či v Európskom parlamente. 
V rámci lepšej spolupráce s ostatnými kanceláriami v rámci V4 sme sa stretli na tradičnom stretnutí vo forme raňajok, kde sme diskutovali program nadchádzajúceho tréningu pre projektových manažérov a novinky v rámci prípravy FP9. Tréning pre projektových manažérov sa bude konať v dňoch 18.-20.4.2018 v Bruseli. Tréning umožní projektovým manažérom nie len získať potrebné informácie k projektom H2020, ale bude tiež výbornou networkingovou príležitosťou a možnosťou sa priamo rozprávať s projektovými officermi z EK a z úspešných inštitúcií či ostatných styčných kancelárií v IGLO. Na tréning som pripravujem prezentáciu k novým informáciám k Pracovnému programu na roky 2018-2020, jeho hlavné priority a tiež timeline k FP9. 
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií za účelom výmeny aktuálnych informácií týkajúcich sa Horizontu 2020. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac február je uvedený v časti 4 tejto správy. 
IGLO ERC WG 
NA ERC IGLO skupine bola hlavnou témou prezentácia Angely Liberatore  z ERCEA, ktorá prezentovala SSH v ERC. ERC projekty predstavujú najvyššiu časť SH v FP. Súčasne je v rámci ERC debata o vytvorení siedmeho SH panelu. Číslo PoC projektov v SH je nízky aj napriek sociálnym inováciám, ktoré boli včlenené do PoC guidelines. ERCEA sa pokúša namotivovať podávateľov o ERC projekty v rámci SSH oblastí. Taktiež aj rodová rovnosť je v SH oveľa lepšia, ako v iných oblastiach. Najvyššiu účasť v SH má UK. Holandsko je taktiež veľmi úspešné. Problémom však naďalej ostáva fakt, že nie je etická komisia na SH v mnohých inštitúciách.  
IGLO Budget WG 
 Na IGLO pracovnej skupine pre rozpočet bola hlavnou témou výmena informácií ohľadne pripravovaného rozpočtu pre MFF. 
NL má vlastný pozičný papier priamo k MFF (bude poslaný IGLO Budget WG členom). Z pozície vyplýva, že NL nie je ochotné a nechce podporiť zvyšovanie rozpočtu na nadchádzajúcich 7 rokov, keďže prídeme o jedného člena – „the smaller EU, the smaller budget“. Pre ČR, DE ako aj ES sú veľmi dôležité štrukturálne fondy, takže navýšenie rozpočtu pre EŠIF v rámci MFF podporia. LU sa veľmi nezaujíma o EŠIF, podporuje však navýšenie rozpočtu pre FP9. Čo sa týka CAP, FR aj NL  súhlasia s určitými škrtmi v tejto oblasti, budú sa však snažiť  rozpočet na CAP oklieštiť len v najnevyhnutnejšej miere. 
CH sa vyslovilo, že veľké navýšenie rozpočtu pre FP9, nie je pre nich ako ani pre IL  veľmi pozitívna správa, napriek pomerne vysokej úspešnosti. Švajčiarsko prispelo do H2020 sumou vo výške 4,4 mld. € a výrazne navýšenie by už pre nich mohol byť problém, ako aj pre niektoré iné tretie krajiny. Koľko presne sa im vráti z tejto investície zatiaľ nemajú vypočítané, keďže ich účasť bola na prvé dva roky zastavená.   
Druhým bodom agendy bola diskusia k verejným konzultáciám na MMF, ktoré majú deadline do 8.3. EK chce vyzbierať čo najviac odpovedí, ako to len ide. Názor mnohých je však ten, že ide len o dosiahnutie vysokého čísla odpovedí, nie reálny záujem EK získať relevantný výsledok. Závery budú nekonzistentné, ide len o otvorené otázky, nie je presne určený systém na spracovanie takého množstva rôznorodých dát. Všetci prítomní sa však vyjadrili, že nabádajú svojich stakeholderov, aby sa do konzultácií zapojili. Zároveň koluje ešte jeden typ konzultácií, ktorý je však určený len pre koordinátorov H2020 projektov. Ten má vraj inú formu a otázky sú oveľa špecifickejšie a konzistentnejšie. Ten by mohol byť relevantným podkladom pre prípravu FP9. Deadline pre návrh MFF je 2.máj, zatiaľ čo k FP9 by to malo byť 29./30.5. Posledným bodom agendy bola Deklarácia Invest in Knowledge, ktorá bola podporená zatiaľ zhruba 40 organizáciami a niektorými IGLO kanceláriami. 
Prezentácia a popularizácia slovenského výskumu a inovácií
Pre lepšiu popularizáciu slovenského výskumu a najmä slovenských vedkýň sa chystáme organizovať v roku 2018 viacero podujatí, seminárov a konferencií. V mesiaci februársme pripravovali nápady a témy, ktoré by mohli byť tento rok zaujímavé a ktoré by mohli reflektovať na potreby slovenskej vedeckej komunity. Okrem iného som pracovala na príprave programu a podujatia, ktoré sa uskutoční v Košiciach a ktoré organizujeme v spolupráci s poslankyňou Európskeho parlamentu Monikou Smolkovou. Podujatie sa bude venovať inovačnému ekoystému a možnostiam, ktoré môže mesto využiť na to, aby sa z neho stalo úspešné mesto, ktoré bude mať potenciál pritiahnuť špičkových vedcov a inovátorov z celého sveta. 
Prevádzkovanie informačného portálu
Počas februára som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac február pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci február som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Január 2018	
Dátum	Čas	Miesto	Účastník (SLORD)	Účastníci	Podujatie	
7.2.2018	11:30 – 13:00	CNR, Rue du Trone 98 	Terézia Lesayová 	 	ERC IGLO Working Group
	
20.2.2018	14:30 – 16:00	Neth-ER	Terézia Lesayová 		HE IGLO Working Group	
21.2.2018	11:00 – 13:30	CLORA 	Terézia Lesayová 		Bohemia: Beyond the Horizon 
	
27.2.2018	10:00 – 11:30	Neth-ER	Terézia Lesayová 		Budget IGLO WG	
28.2.2018	09:00 – 11.30	Stála misia Švajčiarska pri EÚ 	Terézia Lesayová 		UAS4EUROPE for FP9	

Stretnutia a rokovania

Január 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
9.2.2018	13:00 – 14:30	Rue du Luxembourg 3	Terézia Lesayová	Mária Sedláková –CELSI, senior researcher  	Horizont 2020, spolupráca  	Na stretnutí sme konzultovali spoluprácu v rámci Horizont 2020.  	
14.2.2018	12:30 – 14:30	Rue du Luxembourg	Terézia Lesayová, Soňa Pallayová 	Dominika Forgáčová – zastúpenie BSK v Bruseli  	Budúca spolupráca    	Budúca spolupráca  	
20.2.2018	13:00 – 14:00	Európsky parlament	Terézia Lesayová
	Monika Smolková – poslankyňa EP 	Príprava podujatia v Košiciach 	 Príprava podujatia v Košiciach	
20.2.2018	17:00 – 18:00	Place du Luxembourg 	Terézia Lesayová 	Alfonso Giuliani - CNR 	Výmena aktuálnych informácií 	Výmena aktuálnych informácií 	
21.2.2018	09:30-11:00	PolSCa Association, 	SLORD	CZELO, PolSCA, SZ HU pri EÚ 	V4 Breakfast 	Príprava V4 tréningu, výmena aktuálnych informácií, načrtnutie témy na V4 konferenciu 	
23.2.2018	10:00 – 11:00	SLORD	Terézia Lesayová	Roman Behúl – ATOS 	Review projektu 	Rieview projektu 	
27.2.2018	14:30 – 16:00	Európsky parlament	Terézia Lesayová	Michaela Mayr - Greentube Internet Entertainment Solutions GmbH	Spolupráca  	Spolupráca 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu FP9. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po dvoch úspešných tohtoročných V4 tréningoch projektových manažérov plánujeme nadviazať na ďalšie, ktoré sa budú konať v apríli 2018. Zvažujeme možnosť rozšírenia tréningu v záujme ešte lepších networkingových príležitostí pre účastníkov aj pre iné krajiny a urobiť z toho školenie aj pre účastníkov z ostaných krajín EÚ13. Po tréningu sme získali spätnú väzbu od uchádzačov a podľa toho budeme následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Aj v nadchádzajúcom roku bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 14.3.2018
								
Správu schválil:  prof. RNDr. Ján TURŇA, CSc., generálny riaditeľ  ......................................